התחזית בכפר סבא לחג ולסוף השבוע: גשום וקר מהרגיל - צומת השרון כפר סבא
פורסם בתאריך: 7.4.20 16:05
למרות האביב שפתח השבוע עדיין צפוי לנו מזג אוויר חורפי. היום מזג האוויר צפוי להיות נוח, עם התקררות קלה בלילה, כך לדברי חזאי "מטאו טק", נחום מליק. מחר, רביעי, מזג האוויר צפוי להיות מעונן חלקית, עם טמפרטורות נוחות יחסית בין 20-12 מעלות.
ביום חמישי, חג הפסח, צפויה ירידה בטמפטורות, מזג האוויר צפוי להיות קריר מהרגיל לעונה, וקיימת אפשרות לירידה של גשמים מקומיים הטמפרטורה תנוע בין 19-12 מעלות.
בשישי ושבת, מזג האוויר צפוי להיות גשום וקר מהרגיל לעונה והטמפרטורות צפויות להיות מתחת לממוצע. הגשם צפוי להיפסק בשבת בשעות אחר הצהריים. הטמפרטורה צפויה לנוע בין 17-11 מעלות.